2024 ברוסיה

2024 ברוסיה היא השנה בה הפדרציה הרוסית ציינה 34 שנים להקמתה.

== הנהגה ==
* נשיא המדינה – ולדימיר פוטין
* ראש הממשלה – מיכאיל מישוסטין
* יושב ראש הדומה – ויאצ'סלב וולודין
* יושבת ראש מועצת הפדרציה – ולנטינה מטוויינקו

== אירועים ==
* 3 בינואר - אוקראינה ורוסיה מסיימות את חילופי השבויים הראשונים ביניהן מזה כמעט חמישה חודשים, כאשר כל צד שחרר מעל ל-200 אנשים, באמצעות מתווכים מאיחוד האמירויות הערביות.<ref></ref>
* 4 בינואר - נשיא רוסיה ולדימיר פוטין מוציא צו שמעניק אזרחות רוסית לזרים אשר נלחמים עבור רוסיה במלחמה נגד אוקראינה. באופן זה אמורים גם בני המשפחה של המתנדבים לקבל אזרחות רוסית.<ref></ref>
* 9 בינואר - רוסיה מוסיפה את איל ההון הגולה מיכאיל חודורקובסקי לרשימת מבוקשים על רקע הערותיו בנוגע למלחמה המתמשכת.<ref></ref>
* 21 בינואר - פרצה שריפה בטרמינל של יצרנית הגז הטבעי הרוסית נובאטק בנמל אוסט-לוגה לאחר שהוא הותקף לכאורה על ידי מזל"ט אוקראיני.<ref></ref>
* 24 בינואר – התרסקות מטוס איליושין Il-76 במחוז בלגורוד: מטוס תובלה צבאי של חיל האוויר הרוסי מסוג איליושין Il-76 התרסק סמוך לגבול האוקראיני במחוז בלגורוד שברוסיה וכל נוסעיו נהרגו. רוסיה הצהירה כי המטוס הופל על ידי אוקראינה בעודו נושא 65 שבויי מלחמה אוקראינים שנתפסו במהלך הפלישה הרוסית לאוקראינה, כמו גם שישה אנשי צוות ושלושה שומרים, וכי השבויים היו אמורים להיות מוחלפים בעסקת שבויים. המטה הכללי של הכוחות המזוינים של אוקראינה התנער חלקית מהאחריות להפלת המטוס.<ref></ref>
* 25 בינואר - בית משפט רוסי דן את דריה טרפובה ל-27 שנות מאסר בגין ההתנקשות בבלוגר הרוסי ולדלן טטרסקי.<ref></ref>
* 31 בינואר - רוסיה ואוקראינה עורכות חילופי שבויים על הגבול - 195 חיילים רוסים עברו את הגבול לרוסיה, ו-207 אנשי צבא ואזרחים אוקראינים עברו את הגבול לאוקראינה. העסקה בוצעה באמצעות מתווכים מאיחוד האמירויות הערביות.<ref></ref>
* 2 בפברואר - שרפה גדולה פרצה בבית זיקוק לנפט בוולגוגרד של חברת הנפט הרוסית לוקאויל לאחר שהוא הותקף לכאורה על ידי מזל"טים אוקראינים.
הראיון של נשיא רוסיה ולדימיר פוטין עם טאקר קרלסון
* 8 בפברואר - פורסם לראשונה ברשת החברתית טוויטר ראיון טלוויזיה בהנחיית העיתונאי והפרשן הפוליטי האמריקאי טאקר קרלסון עם נשיא רוסיה ולדימיר פוטין. זהו הראיון הראשון עם פוטין שניתן לעיתונאי מערבי מאז שהחלה הפלישה הרוסית לאוקראינה בפברואר 2022. בשלושת הימים הראשונים היו לראיון 14 מיליון צפיות ביוטיוב ו-185 מיליון צפיות בטוויטר.
* 16 בפברואר - אלכסיי נבלני, מנהיג האופוזיציה הרוסי הבולט, נפטר בעת שריצה עונש של 19 שנות מאסר בכלא.<ref></ref>
* 17 במרץ – הבחירות לנשיאות רוסיה 2024: הנשיא המכהן ולדימיר פוטין נבחר לקדנציה חמישית ברוב של 87.34%.
* 22 במרץ - הפיגוע בקרוקוס סיטי הול: לפחות 40 בני אדם נהרגו וכ-100 נפצעו בפיגוע ירי באולם הקונצרטים קרוקוס סיטי הול שבמרכז הסחר קרוקוס סיטי, בעיר קרסנוגורסק במחוז מוסקבה, רוסיה. ארגון הטרור דאעש קיבל אחריות על הפיגוע<ref></ref>
* 23 ביוני - הפיגוע בדגסטן: בפיגוע טרור משולב בדרבנט ובמחצ'קלה שברפובליקת דגסטן ברוסיה נגד בית כנסת וכנסייה נוצרית אורתודוקסית, נהרגו לפחות 15 שוטרים 7 תושבים ושישה מפגעים. 3 ימי אבל הוכרזו.<ref></ref>
* 9 ביולי - בית משפט במוסקבה מוציא צו מעצר ליוליה נבלניה, אלמנתו הגולה של מנהיג האופוזיציה אלכסיי נבלני. <ref></ref>
* 11 ביולי - CNN מדווח כי המודיעין האמריקאי והגרמני סיכלו מזימה רוסית להתנקש בחיי ארמין פפרגר, מנכ"ל חברת ההגנה ריינמטאל
* 15 ביולי - שתי רכבות מתנגשות בסטארי אוסקול, מחוז בלגורוד, והרג אדם אחד. .<ref></ref>
* בית משפט ביקטרינבורג מרשיע את העיתונאי האמריקני אוון גרשקוביץ' בריגול ודן אותו ל-16 שנות מאסר.<ref></ref> הוא שוחרר לאחר מכן במסגרת עסקת חילופי האסירים בין ארצות הברית לרוסיה ובנות בריתן, שבה שוחררו גם פול וילן, איליה יאשין, ולדימיר קארה-מורזה ואחרים.
* חזית קורסק במלחמת אוקראינה-רוסיה: ב-6 באוגוסט 2024, הכוחות המזוינים של אוקראינה פלשו למחוז קורסק במערב רוסיה והתעמתו עם הכוחות המזוינים הרוסים ומשמר הגבול הרוסי.<ref></ref><ref></ref> לפחות 1,000 חיילים אוקראינים חצו את הגבול, בתמיכת טנקים וכלי רכב משוריינים.<ref></ref> האוקראינים השתלטו על מספר יישובים במחוז. ב-9 באוגוסט הקרמלין הצהיר על מצב חירום ל"סיכול טרור" במחוזות בלגורוד, בריאנסק וקורסק.<ref></ref>
=== אירועים מתוכננים ===
* 8 בספטמבר – יערכו הבחירות האזוריות ברוסיה<ref></ref>

==נפטרו==
(:קטגוריה:רוסים שנפטרו ב-2024)
[[אלכסיי נבלני]]
* 14 בינואר – לב רובינשטיין, משורר, מסאי, עיתונאי ופעיל חברתי יהודי-רוסי (נולד ב-1947)
* 16 בפברואר – אלכסיי נבלני, עורך דין רוסי ופעיל פוליטי. ממובילי המחאה האופוזיציונית ברוסיה (נולד ב-1976)

==קישורים חיצוניים==

==הערות שוליים==

*